  Майя Бывальцева «ИЖ» мотоциклъёсты кылдытӥсьлэн Пётр Можаровлэн вордскемез дырысен 130 ар тырмонлы сӥзьыса, Удмуртиысь мотоциклистъёс Германие но Сочие мотопробеген вуылозы. Нырысетӥез Кузебай Герд нимо йӧскалык музей дорын 3-тӥ пӧсьтолэзе 14 часын кутскоз, ивортэ ужъюртлэн пресс-службаез. Кирилл Тапков но Елена Стариченко «Иж-Юпитер 2» мотоциклъёсын Германиысь Миттавайда каре мынозы, Пётр Можаров со карын дышетскиз вал. Кыкетӥез мотопробег 15-тӥ пӧсьтолэзе кутскоз. «ИЖ Ижевск» огинысь мотоциклистъёс нырысь ик конструкторлэн вордскем палаз мынозы – Тамбов улосвылысь Саюкино черкогуртэ, отысен Сочие кошкозы, отын ватэмын «ИЖ» мотоциклэз кылдытӥсь. ВАТСАН Пётр Можаров - Ижкарын, Ленинградын но Подольскын мотоциклъёсты поттонлы кичӧлтон сётӥсь но ужез радъясь. «ИЖ» мотоциклъёслэн нырысетӥ конструкторзы сяна, со Ижкарысь нырысетӥез байкер но вал. Улонысьтыз бадӟым люкетсэ Пётр Можаров сюрес вылын ортчытӥз, нырысетӥ «ИЖъёсты эскерыса, Ижкарысен Ленинградозь, Псковозь, Харьковозь, Москваозь ветлӥз. Тегъёс: Мерлык Спорт Авто Ижкар Сочи Удмуртия  